Ruĝmentona vinio

Ruĝmentona vinio (Vini rubrigularis, laŭ kio konata ankaŭ kiel Ruĝgorĝa vinio, sed tiu nomo utilas por la Ruĝgorĝa vinio (Vini amabilis)) estas specio de papagaj birdoj, en la familio Psittaculidae. Ĝi estas unu el kelkaj specioj de lorioj de la genro Vini troveblaj en insuloj Nov-Britio, Nov-Irlando, Nov-Hanovero kaj Karkar en Papuo-Nov-Gvineo.

Iliaj naturaj habitatoj estas subtropikaj kaj tropikaj malsekaj arbaroj de malaltaj teroj kaj montararbaroj.

Aspekto
Temas pri ĝenerale verda papago (pli hela malsupre) kun oranĝaj beko kaj piedoj, ruĝaj mentono kaj irisoj, kaj flavaj pintoj en vostoplumoj kaj bendo en malhela fono en flugilplumoj.

Taksonomio
Tiun specion dekomence oni atribuis al la genro Charmosyna. Poste ĝi estis translokigita al la genron Vini baze sur studo pri molekula filogenetiko de lorienoj publikigita en 2020.

La specion origine priskribis kiel Trichoglossus rubrigularis Philip Sclater en 1881. La genronomo Vini devenas el tahitia nomo por tieaj lorioj. La specia epiteto rubrigularis devenas el la Latinaj ruber, kun la signifo "ruĝa", kaj gularis, kun la signifo "gorĝa". Alternativa nomo por la specio estas ruĝmentona lorio.

Tiu ĉi specio estas ĝenerale agnoskita kiel monotipa. Tamen, kelkaj fakuloj disigas la populacion de la insulo Karkar kiel aparta subspecio, V. r. krakari.

Referencoj

 Juniper & Parr (1998) Parrots: A Guide to Parrots of the World; .
 Forshaw (2006) Parrots of the World: An Identification Guide; .
 Arndt, Thomas (2001): Lexicon of Parrots. Arndt Verlag


Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo